
_START_ARTICLE_
Caribien
_START_PARAGRAPH_
Caribien (tidligere også Caraibien), Vestindien eller De Vestindiske Øer er en gruppe af øer i det Caribiske Hav._NEWLINE_Øerne består af 25 territorier, deriblandt uafhængige stater, oversøiske besiddelser og områder._NEWLINE_Navnet Vestindien stammer fra Christoffer Columbus teori om at de amerikanske kontinenter, han rent faktisk ankom til i 1492, var Indien._NEWLINE_Caribien består af de Store Antiller, de Små Antiller og Bahamas, og er en del af Nordamerika.